paragraph_text: Nakon što su objavili album Zvučni zid u sastav su došli Goce Micanov (saksofon) i Kiril Džajkovski (klavijature). Ubrzo nakon toga počeli su snimati materijal za novi album Kao kakao. Odlučili su promijeniti glazbeni stil i ponuditi deset vokalnih skladbi. Kao glazbeni gosti na albumu se pojavljuju Dragana Šarić (poznata kao Bebi Dol), Ana Kostovska i Ronnie Wathen, koji je svirao irske gajde. Tekstove su pisali Vlatko i Goran Stefanovski, a produkciju su radili, također Vlatko, Bodan Arsovski i Bratislav Zafirovski. Tekst za skladbu "Femme Fatale" napisao je hrvatski glazbenik Arsen Dedić. Album sadrži nekoliko velikih uspješnica, "Skopje" (prvi puta snimljena na makedonskom jeziku), "Kao kakao", "Mamurni ljudi" i "Čuvam noć od budnih".